הסלון האווירי בפריז

הסלון האווירי בפריז (צרפתית: Salon international de l'aéronautique et de l'espace de Paris-Le Bourget, Salon du Bourget) הוא יריד מסחר בינלאומי לעסקי התעופה. הוא נערך בשדה התעופה לה בורז'ה ליד פריז שבצרפת מדי שנה אי-זוגית. הסלון מאורגן על ידי גוף תעשיות התעופה הצרפתי, Groupement des Industries Françaises Aéronautiques et Spatiales ‏(GIFAS), שייעודו העיקרי הוא הצגת כלי טיס צבאיים ואזרחיים ללקוחות פוטנציאליים. זהו אחד מירידי התעופה היוקרתיים בעולם, והוא משמש פעמים רבות להצגה פומבית ראשונה של כלי טיס וחידושים בתחומי התעופה הצבאית והאזרחית. ראשיתו של הסלון האווירי בפריז היה בשנת 1908, כאשר חלק מתערוכת הרכב של פריז הוקדש למטוסים. בשנה שלאחר מכן, נערכה תערוכה אווירית ייעודית במתחם הגראן פאלה, בין ה-25 בספטמבר ל-17 באוקטובר, במהלכו 100,000 מבקרים הגיעו לראות מוצרים וחידושים של 380 מציגים. בתערוכה הציגו את הכדור־הפורח הראשון של ז'אן-פייר בלנשאר, שחצה את תעלת תעלת למאנש ב־1785, לצד מטוסו של לואי בלריו, שחצה את אותה תעלה זמן קצר לפני פתיחת הסלון. היו עוד ארבע תערוכות נוספות לפני מלחמת העולם הראשונה. הסלון החל מחדש בשנת 1919, ומשנת 1924 הוא נערך כל שנתיים לפני שהופסק שוב על ידי מלחמת העולם השנייה. הוא החל מחדש ב-1946 ומאז 1949, מתקיים בכל שנה אי-זוגית. הסלון האווירי המשיך להתקיים בגראן פאלה, ומשנת 1949 נערכו מופעי טיסה בנמל התעופה אורלי. בשנת 1953, הסלון הועבר מהגראן פאלה ללה בורז'ה. הסלון היה לאירוע בינלאומי החל משנות ה-60. לכבוד סלון 1961 נערכה טיסה מיוחדת שקבע שיא אווירי חדש בחציית האוקיינוס האטלנטי זמן הקצר ביותר. בסלון 1963 הוצג לראשונה לציבור מטוס בכל יכולת המראה ונחיתה אנכית (Canadair CL-84 Dynavert (אנ')). בסלון 1965 ערכה חברת לוקהיד קורפוריישן מטס של מטוס ההרקולס וחברת נורת'רופ גראמן הציגה לראשונה את מטוס השליטה והבקרה E-2 הוקאיי. בסלון 1969 נערכה טיסה ראשונה של מטוס הנוסעים העל קולי - קונקורד - מעל פריז. באותה שנה גם הכריזו ממשלות צרפת ומערב גרמניה על הקמת תאגיד איירבוס. מאז שנות ה-70, הסלון האווירי בפריז נחשב יריד המסחר הבינלאומי החשוב ביותר בענף התעופה. בסלון 1971 הציגה ברית המועצות את הטופולב Tu-144, מטוס נוסעים על קולי שייצר כתשובה לקונקורד. צרפת הציגה גרסה חדשה של מטוס הנוסעים קרוול ואת המסוק איירוספסיאל גאזל, וארצות הברית הציגה לראשונה את מטוס התובלה הענק C-5 גלקסי. בסלון 1979 חשפה צרפת את מטוס הקרב מיראז' 2000, שפותח בחלקו על בסיס שיפורים שהציע חיל האוויר הישראלי. בסלון 1983 כיכבה מעבורת החלל אנטרפרייז, שהובאה לסלון על גבי מטוס בואינג 747 מיוחד. היא קיבלה היתר מיוחד להקיף אח פריז בטיסת ראווה. ברית המועצות החליטה להחרים את הסלון באותה שנה. בסלון 1985 השתתפה לראשונה הרפובליקה העממית של סין. בסלון 1989 התרסק מטוס מיג-29 במהלך המפגן האווירי לעיני אלפי אנשים. הטייס אנטולי קווטצ'ור, בן 37 טייס ניסוי של חברת מיקויאן, הפעיל את מושב המפלט, צנח ארצה במהירות רבה, אך נפצע קל בלבד צלם ישראלי, שהיה במקום במטרה להכין קלטת וידאו על הסלון, הנציח במצלמת הווידאו שלו את ההתרסקות. העתק שלו נמסר לראש המשלחת של ברית המועצות. הקטלת שהכין נמכרה אחר כך באופן מסחרי. באותה שנה ערך גם מטוס הריגול "הציפור השחורה" (לוקהיד SR-71) טיסת ראווה בסלון. בסלון 1991 נחשף לראשונה לקהל הבינלאומי הלוקהיד F-117 נייטהוק, מטוס הקרב החמקן המבצעי הראשון בעולם תוצרת ארצות הברית, שבמקביל הוצג לראשונה המיג-31 על ידי ברית המועצות. במהלך סלון 2007 חברת איירבוס שברה שיא הזמנות, שקיבלה בסך הכל 728 הזמנות במהלך התערוכה, שהעניקו לה הובלה באותה שנה בהזמנות בשוק מטוסי הנוסעים על מתחרתה, בואינג האמריקנית. בסלון 2017 חברת בואינג הציגה לראשונה באופן רשמי שני מטוסים חדשים, דגם ה-בואינג 737 MAX וה-בואינג 787 דרימליינר גרסה 10. בסלון 2019 ביקרו כ-400 אלף איש, השתתפו בו 2,000 חברות מכ-50 מדינות וכ-300 משלחות רשמיות מטעם רשויות תעופה ומשרדי ממשלה ברחבי העולם, זאת לאחר שההוצאה העולמית בתחום הביטחון הגיעה ל-1.8 טריליון דולר - הסכום הגבוה ביותר מאז 1988. סלון 2021 בוטל בעקבות מגפת הקורונה. ב-1965 השתתפה לראשונה משלחת ישראלית בסלון. הרמטכ״ל, יצחק רבין, הוזמן לצרפת באופן רשמי כאורח הסלון. אליו הצטרפו גם מפקד חיל האוויר, עזר ויצמן והאלוף עוזי נרקיס, ששימש אז כמפקד המכללה לביטחון לאומי והיה קודם נספח צה"ל בפריז. ב-1971 השתתפה התעשייה האווירית לישראל בפעם כראשונה בתולדותיה בתצוגה האווירונאוטית, שהטיסה את מטוס המטען ערבה ומטוס המנהלים קומודור ג'ט 1123 מתוצרתה. ב-1973 הציגה התעשייה האווירית את הטיל נגד ספינות "גבריאל" ואת הטיל אוויר-אוויר "שפריר". בנוסף נחשף בסלון כי ישראל מייצרת מנועי סילון בעצמה עבור מטוסי המיראז' שלה, זאת בעקבות האמברגו הצרפתי על ישראל. במטס הסיום המסורתי של הסלון השתתפו מטוס ערבה ומטוס וסטווינד (קומודור ג'ט) תוצרת ישראל. ב-1975 הוזמן לצרפת באופן רשמי (לאחר הפסקה של שמונה שנים בעקבות האמברגו הצרפתי על ישראל) שר הביטחון שמעון פרס ומפקד חיל־האוויר בנימין פלד. מפעל רמת"א הציג לראשונה את רכב סיור משוריין רב"י ואת ספינת הדבור. וחברת מגל מערכות בטחון הציגה את הגדר האלקטרונית שפיתחה. ב-1977 התצוגה הישראלית הייתה משמעותית וסמלית כאשר טייס הניסוי דני שפירא, שניהל את טיסות ההעברה של מטוסי מיראז' 3 לישראל, הטיס אחד משני מטוסי הכפיר לתצוגה בפריז (את המטוס השני הטיס אסף בן-נון). זו הייתה הפעם הראשונה שמטוסי הכפיר, על חימושם הצבאי והמכשור האלקטרוני שלהם הוצגו בזירה הבינלאומית. מטוסי ה"כפיר" וה"ערבה" שותפו גם במטס הכבוד של הסלון. ב-1983 עמדו בראש הנשלחת הישראלית שר התחבורה חיים קורפו ושר האנרגיה יצחק מודעי. ב-1985 המשלחת הישראלית כללה 300 איש. שר הביטחון, יצחק רבין, בא לצרפת כדי לחנוך את הביתן הישראלי ולהיפגש עם עמיתו הצרפתי. נילוו אליו מנכ"ל משרד הביטחון, מנחם מרון, ומפקד חיל־האוויר, עמוס לפידות. בביתן הישראלי הוצג מודל של מטוס הלביא בקנה מידה של 4:1, ומהדודה מיוחדת של מגזין צה"ל באנגלית, הודפסה לקראת הסלון, המגזין הופק על ידי צה"ל שוב בשנים הבאות. ב-1987 התצוגה הישראלית הייתה הגדולה ביותר עד אז. 26 חברות ישראליות הציגו בביתן שהקים מכון היצוא הישראלי, בהם: רפא"ל, אלביט, אל-אופ, תדיראן ואלישרא. ב-1989 שוב פתח שר הביטחון, יצחק רבין, את הביתן הישראלי ונפגש עם עמיתו הצרפתי. הביתן הישראלי היה אחד הביתנים הגדולים ביותר בסלון. בין המוצרים הישראלים שהוצגו בביתן הישראלי היו פרטים טכניים על מטוס לביא, מטוס מקדונל דאגלס F-4 פנטום משודרג, ציוד אלקטרוני, מטוסים אזרחיים, מערכות נשק וציוד יבשתי, אווירי וימי. בין המוצגים הראשיים היה הטיל "ברק", טיל נגד טילים המשוגר מתוך ספינה, והטיל נגד טנקים נמרוד. ב-1991 נפגש בסלון שר הביטחון משה ארנס עם שר התעופה הסובייטי, שהציע לישראל לרכוש מטוסי מיג-31. ב-1993 התעשייה האווירית חשפה דגם של מיג-21 משודרג, שהוצג בחזית הביתן הישראלי ופותח במשותף עם החברה הרומנית איירוסטאר. והציגה מסוק בל UH-1 אירוקוי ששבר השבחה. ב-1997 יותר מ-20 חברות ישראליות השתתפו בסלון, במסגרת ביתן בשטח של כ-1,140 מ"ר, שארגן מכון היצוא הישראלי. רשימת החברות הישראליות כללו את: רפאל מערכות לחימה מתקדמות, אלישרא, אלביט מערכות, אל-אופ, תעש, תאת טכנולוגיות, ראדא תעשיות אלקטרוניות, אזימוט טכנולוגיות, בי.ווי.אר מערכות ווידיסקו. כמו כן היו מיוצגות מספר חברות על ידי אגף סיב"ט במשרד הביטחון. ב-20035 נחתם במהלך הסלון הסכם רכש גומלין בין מדינת ישראל ותאגיד BAE סיסטמס הבריטיץ ב-2005 13 חברות ישראליות השתתפו בסלון, במסגרת ביתן שארגן מכון היצוא הישראלי, בסמוך לביתן העצמאי של התעשייה האווירית. ב-2009 חברת רפאל הציגה לראשונה את מערכת רקילייט, פוד אלקטרו אופטי המשמש לתצפית ואיסוף מודיעין בזמן אמת. חברת אלביט הציגה לראשונה את הכטב"ם הרמס 90. ב-2019 אגף סיב"ט במשרד הביטחון הקים בתערוכה ביתן, וכך גם החברות רפאל, אלביט מערכות, התעשייה האווירית, אירונאוטיקס ומנועי בית שמש. אלביט מערכות חשפה את הכטב"מ הרמס 45, התעשייה האווירית חשפה את הכטב"מ הטקטי הרון-T וחברת רפאל חשפה בסלון מערכת ניווט חדשה למטוסי קרב. ב-2023 חשפה בסלון חברת חברת רפאל את מערכת קלע חד, מערכת ליירט טילים היפרסוניים. הסלון האווירי בפארנבורו אירואינדיה יורוסאטורי אתר האינטרנט הרשמי של הסלון האווירי בפריז הסלון האווירי בפריז, ברשת החברתית פייסבוק הסלון האווירי בפריז, ברשת החברתית אקס (טוויטר) הסלון האווירי בפריז, ברשת החברתית אינסטגרם הסלון האווירי בפריז, ברשת החברתית טיקטוק הסלון האווירי בפריז, ברשת החברתית LinkedIn הסלון האווירי בפריז, סרטונים בערוץ היוטיוב יוסי פריאל, הסאלון האוירי: חלון ראווה מרהיב למדינת ישראל, דבר, 9 ביוני 1977 סוכנויות הידיעות, ‏אירבוס בבעיה לפני הסלון האווירי בפריז; צרות לבואינג, באתר גלובס, 13 ביוני 2007 יובל אזולאי, ‏גאווה ישראלית: מפגן כוח מרשים בסלון האווירי בפריז, באתר גלובס, 16 ביוני 2011 הסלון האווירי הראשון שהתקיים ב-1909 בגראנד פאלה, חדשות, 29 במאי 1985 שיא אווירי חדש בחציית האוקיאנוס האטלנטי, למרחב, 29 במאי 1961 בקרוב - מטוסים אזרחיים שימריאו וינחתו אנכית, הַבֹּקֶר, 16 ביוני 1963 תצוגה אמריקאית בסלון, דבר, 2 ביולי 1965 ה"קונקורד" טס מעל פאריס, על המשמר, 30 במאי 1969 ננעל "הסלון האוירי" שנערר בפאריס, למרחב, 9 ביוני 1969 צרפת ומערב־גרמניה יפתחו במשותף "אוטובוס אווירי", למרחב, 30 במאי 1969 בלומברג, פאריס, ‏הסלון האווירי ה-42 בלה-בורז'ה נפתח באווירת תחרות בין היצרנים באירופה, באתר גלובס, 16 ביוני 1997 שמירה קפדנית בעת פתיחת הסלון האווירי, על המשמר, 28 במאי 1971 תמר גולן, מצלמות "המרגלים" תיקתקו בסלון האווירי, מעריב, 25 ביוני 1979 גדעון קוץ, אלקטרוניקה וטילים כוכבי הסלון האווירי בפאריס, דבר, 27 במאי 1983 תמר גולן, הופעת בכורה של סין בסלון האוירי בפאריס, מעריב, 25 ביוני 1985 דן ארקין, "מה הוא עושה?" קרא מפקד חיל האוויר והמיג הסובייטי התקפל על המסלול, מעריב, 11 ביוני 1989 שאריות מטוס קרב סובייטי, מיג־29, היו סופו של תרגיל אווירובטי כושל, חדשות, 11 ביוני 1989 יוסף כהן, מטוס רוסי מתרסק בסלון, כל העיר, 23 ביוני 1989 מיכל הולצמן, קלטת ההתרסקות של המיג ב-35 ש"ח, מעריב, 19 ביוני 1989 דן ארקין, טיסת "הציפור השחורה" גנבה את ההצגה היומית, מעריב, 13 ביוני 1989 דן ארקין, חגיגת הסיום בסלון האווירי: "החמקן״ והמיג־ 31 המריאו, מעריב, 23 ביוני 1991 סוכנויות הידיעות, איירבוס שברה שיאי הזמנות בסלון האווירי בפריז, באתר ynet, 25 ביוני 2007 איתן בייגל, ‏מהמתקדמים בעולם: בואינג מציגה 2 מטוסים חדשים, באתר גלובס, 25 ביוני 2017 חגי עמית, כיפת ברזל ימית ונשק "מתאבד": ההפתעות שמכינה ישראל לסלון האווירי בפריז, באתר TheMarker‏, 17 ביוני 2019 אבי פרימו, העולם מחכה לכנס הזה ביוני. האם הוא יתקיים?, באתר TheMarker‏, 13 במאי 2021 הרמטכ"ל - לפאריס ל<<סלון האווירי>>, הארץ, 10 ביוני 1965 ערבה וקומודור יוצגו בצרפת, למרחב, 4 במרץ 1971 יוסף שטרית, הביתן הישראלי ב"לה בורדה" עורר עניין רב, על המשמר, 13 ביוני 1971 נפתח הסלון האוירי בפריס - נציג ישראל: מכירות "גבריאל" ב־40 מיליון ד, על המשמר, 27 במאי 1973 ישראל מייצרת מנוע צרפתי למירז'ים שלה, דבר, 27 במאי 1973 רחל פרימור, הרוסים צילמו את כל המוצגים הישראלים, מעריב, 3 ביוני 1973 רחל פרימור, פרס ופלד יצאו לסלון האווירי, מעריב, 4 ביוני 1975 זיו שורר, ישראל מציגה פיתוחים חדישים בסלון האווירי בפריס, על המשמר, 30 במאי 1975 תמר גולן, מטיס ה"מיראג" לישראל הביא ה"כפיר' לצרפת, מעריב, 1 ביוני 1977 זא'ק מוריס, הכפיר ביצע טיסת בכורה בפאריס, דבר, 3 ביוני 1977 סט"א, עתי"ם, התעניינות גדולה במסוסי "כפיר" שנחתו בסלון האווירי בפריס, על המשמר, 1 ביוני 1977 ה"כפיר" וה"ערבה" שותפו במטס הכבוד של ה"סלון", דבר, 12 ביוני 1977 זיו שורר, שליח עתי"ם, 6 דקות של ביצוע מושלם הפגין ה"כפיר" ב"םלון האווירי", מעריב, 6 ביוני 1977 ישראל משלימה פיתוח טיל, מעריב, 27 במאי 1983 דן גלעדי, טילים וסימפטיה בסלון האווירי, חדשות, 29 במאי 1985 נושא את עצמו, כותרת ראשית, 3 באפריל 1985 מזל מועלם, צה"ל הפיק מגזין וסרטון, מעריב, 14 ביוני 1989 דן אקרין, גם בלה בורז'ה לא יזנח קונפליקט הלביא, מעריב, 11 ביוני 1987 אלכם פישמן, סוכנויות הידיעות (פריז), נפתח הסלון האווירי בפריז: מומחי תעופה מתעניינים בלביא, חדשות, 11 ביוני 1987 דן ארקין, 22 חברות מישראל בסלון חאווירי בפאריס, מעריב, 16 בפברואר 1989 תמיר שפר, טיל קרקע־סלון, חדשות, 1 ביוני 1989 דן ארקין, שר סובייטי לארנס: שלושה מיג־ 31 יספיקו לך כדי להגן על ישראל כולה, מעריב, 21 ביוני 1991 שרון שדה, נגמר להם האוויר, חדשות, 21 ביוני 1993 שרון שדה, תע"א תחשוף מסוק משודרג בלה־בורג'ה, חדשות, 8 ביוני 1993 אורה קורן, ‏יותר מ-20 חברות ישראליות ישתתפו בסלון האווירי בפריז, באתר גלובס, 20 במאי 1997 בי.איי.אי הבריטית בהסכם רכש גומלין עם ישראל, באתר ynet, 25 ביוני 2003 אבי אשר, ‏התעשיינים: ישראל תיוצג ב"גדול" בסלון האווירי ה-46 בפריז; לראשונה תשתתפנה 3 מדינות ערביות, באתר גלובס, 25 במאי 2005 שרון ביידר, ‏חברת רפאל תחשוף בסלון האווירי בפריז מערכת חדשה לתצפית ומודיעין המיועדת למל"טים, באתר גלובס, 7 ביוני 2009 ארז וולברג, ‏יואב בורגן חזר מהסלון האווירי בפריז: "המיצוב העסקי הבינלאומי של אלביט מערכות נראה טוב מאי-פעם", באתר גלובס, 22 ביוני 2009 יורם גביזון, רפאל חושפת: פיתוח של מערכת קלע חד ליירוט טילים היפרסוניים, באתר TheMarker‏, 14 ביוני 2023 יניב קובוביץ, לאחר שאיראן טענה שפיתחה טיל היפר-קולי, רפאל הודיעה על פיתוח מערכת הגנה נגדו, באתר הארץ, 14 ביוני 2023